CELEX: 32013D0167
Language: ro
Date: 2013-04-03 00:00:00
Title: 2013/167/UE: Decizia de punere în aplicare a Comisiei din 3 aprilie 2013 de modificare a anexei I la Decizia 2004/211/CE în ceea ce privește rubrica referitoare la Mexic din lista țărilor terțe și a părților acestora din care sunt autorizate importuri în Uniune de ecvidee vii și de material seminal, de ovule și de embrioni din specia ecvină [notificat cu numărul C(2013) 1794]  Text cu relevanță pentru SEE

5.4.2013   
            
            
               RO
            
            
               Jurnalul Oficial al Uniunii Europene
            
            
               L 95/19
            
         DECIZIA DE PUNERE ÎN APLICARE A COMISIEI
   din 3 aprilie 2013
   de modificare a anexei I la Decizia 2004/211/CE în ceea ce privește rubrica referitoare la Mexic din lista țărilor terțe și a părților acestora din care sunt autorizate importuri în Uniune de ecvidee vii și de material seminal, de ovule și de embrioni din specia ecvină
   [notificat cu numărul C(2013) 1794]
   (Text cu relevanță pentru SEE)
   (2013/167/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (1), în special articolul 17 alineatul (3) litera (a),
   având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (2), în special articolul 12 alineatele (1) și (4), articolul 19 teza introductivă și articolul 19 literele (a) și (b),
   întrucât:
   
               (1)
            
            
               Directiva 92/65/CEE stabilește condițiile aplicabile importurilor în Uniune, printre altele, de material seminal, ovule și embrioni din specia ecvină. Respectivele condiții trebuie să fie cel puțin echivalente celor aplicate pentru comerțul între statele membre.
            
         
               (2)
            
            
               Directiva 2009/156/CE stabilește condițiile de sănătate animală pentru importul de ecvidee vii în Uniune. Aceasta prevede că importurile în Uniune de ecvidee sunt autorizate numai din țările terțe care sunt indemne de encefalomielită ecvină venezueleană de cel puțin doi ani.
            
         
               (3)
            
            
               Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (3) stabilește o listă cuprinzând țări terțe sau părți din aceste țări, în cazul în care se aplică regionalizarea, din care statele membre urmează să autorizeze importurile de ecvidee și de material seminal, de ovule și de embrioni din această specie și precizează celelalte condiții care se aplică acestor importuri. Lista respectivă figurează în anexa I la Decizia 2004/211/CE.
            
         
               (4)
            
            
               Lista din anexa I la Decizia 2004/211/CE indică faptul că admiterea temporară a cailor înregistrați, readmiterea după exportul temporar a cailor înregistrați pentru curse, competiții și manifestări culturale, importul de ecvidee înregistrate și de ecvidee pentru reproducție și producție, precum și importurile de material seminal, ovule și embrioni din specia ecvină sunt autorizate din Mexic, cu excepția statelor Chiapas, Oaxaca, Tabasco și Veracruz.
            
         
               (5)
            
            
               În septembrie 2012, Comisia a publicat raportul său final privind un audit desfășurat în Mexic între 17 și 27 aprilie 2012 în vederea evaluării controalelor și procedurilor de certificare privind sănătatea animală aplicabile exporturilor de ecvidee vii și de material seminal provenind de la acestea în Uniunea Europeană (4), care a identificat un număr de deficiențe semnificative în ceea ce privește controalele privind circulația ecvideelor în țara terță respectivă și, prin urmare, respectarea regionalizării stabilite, garanțiile pentru stomatita veziculoasă și anemia infecțioasă ecvină, precum și autorizarea și supravegherea centrelor de colectare a materialului seminal de la ecvine. Aceste deficiențe nu au fost abordate în mod suficient de către autoritățile competente din Mexic ca răspuns la recomandările formulate în raportul de audit al Comisiei și la acțiunile ulterioare acestora.
            
         
               (6)
            
            
               Această situație poate constitui un risc pentru sănătatea animalelor din populația ecvină din Uniune și, prin urmare, importurile de ecvidee și de material seminal, de ovule și de embrioni de la animale din specia ecvină provenind din Mexic nu ar trebui autorizate.
            
         
               (7)
            
            
               Prin urmare, rubrica referitoare la țara terță respectivă din anexa I la Decizia 2004/211/CE ar trebui modificată în consecință.
            
         
               (8)
            
            
               Prin urmare, Decizia 2004/211/CE ar trebui modificată în consecință.
            
         
               (9)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   În anexa I la Decizia 2004/211/CE, rubrica referitoare la Mexic se înlocuiește cu următorul text:
   
      
                  „MX
               
               
                  Mexic
               
               
                  MX-0
               
               
                  Întreaga țară
               
               
                  D
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —”
               
               
                   
               
            
   Articolul 2
   Prezenta decizie se adresează statelor membre.
   
      Adoptată la Bruxelles, 3 aprilie 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 268, 14.9.1992, p. 54.
   
      (2)  JO L 192, 23.7.2010, p. 1.
   
      (3)  JO L 73, 11.3.2004, p. 1.
   
      (4)  http://ec.europa.eu/food/fvo/rep_details_en.cfm?rep_id=2948